Source: http://archiv.lamac.sk/gov/prikaz.html
Timestamp: 2019-09-15 16:12:41+00:00

Document:
Príkaz číslo 5/2000 zo dňa 29.decembra 2000
Miestny úrad mestskej časti Bratislava - Lamač, Heyrovského 2, 841 03 Bratislava
P r í k a z
starostu mestskej časti Bratislava - Lamač číslo 5/2000
ktorým sa upravuje postup pri sprístupňovaní informácií v podmienkach samosprávy mestskej časti Bratislava Lamač.
Na zabezpečenie realizácie zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (ďalej len "zákon o slobode informácií") v podmienkach samosprávy mestskej časti Bratislava - Lamač vydávam tento príkaz:
Mestská časť Bratislava - Lamač (ďalej len mestská časť) je povinná podľa osobitného predpisu1 umožniť každému prístup k informáciám, ktoré má k dispozícii, a to bez preukázania právneho alebo iného dôvodu.
Mestská časť nesprístupní informácie, ktoré sú označené ako:
služobné tajomstvo podľa osobitného predpisu2
obchodné tajomstvo3 s výnimkou informácií určených v osobitnom predpise4.
Mestská časť obmedzí sprístupnenie informácie alebo nesprístupní informáciu uvedenú v osobitnom predpise.5
Informácie, ktoré sa dotýkajú osobnosti a osobných údajov sprístupní mestská časť len vtedy, ak to ustanovuje osobitný zákon6 alebo s predchádzajúcim písomným súhlasom dotknutej osoby.
Zverejnenie informácií, ktoré je mestská časť povinná zverejňovať podľa osobitného predpisu,7 každú zmenu alebo doplnenie týchto informácií, ako aj zverejnenie informácií o postupe, ktorý musí mestská časť dodržiavať pri vybavovaní žiadostí o informácie zabezpečuje na internete a na úradnej tabuli oddelenie organizačno-právne a majetkové miestneho úradu.
Postup pri podávaní, vybavovaní a archivovaní žiadostí o informáciu v zmysle zákona o slobode informácií tvorí prílohu č. 1 tohto príkazu.
Povinne zverejňované informácie o mestskej časti sú v prílohe č. 2 tohto príkazu.
Formulár žiadosti o poskytnutie informácie podľa zákona o slobode informácií je v prílohe č. 3 tohto príkazu.
V prípade nevyhovenia žiadosti, hoci len čiastočne, vydá prednosta miestneho úradu mestskej časti písomné rozhodnutie podľa prílohy č. 4 tohto príkazu.
O odvolaní voči rozhodnutiu prednostu rozhoduje s konečnou platnosťou starosta mestskej časti.8
Mestská časť poskytne informáciu po preukázaní uhradenia materiálnych nákladov spojených s jej poskytnutím podľa Sadzobníka úhrad za sprístupňovanie informácií, ktorý tvorí prílohu č.5 tohto príkazu.9
Tento príkaz nadobúda platnosť 1.januárom 2001, a to až do schválenia súvisiacich zmien a doplnkov organizačného poriadku samosprávy mestskej časti a organizačného poriadku miestneho úradu miestnym zastupiteľstvom.
Ľubomír P l a i
Zákon č. 211/2000 Z.z. o slobodnom prístupe k informáciám a o zmene a doplnení niektorých zákonov ( zákon o slobode informácií)
Zákon NR SR č. 100/1996 Z.z. o ochrane štátneho tajomstva, služobného tajomstva, o šifrovej ochrane informácií a o zmene a doplnení Trestného zákona v znení neskorších predpisov
§ 17-20 Obchodného zákonníka, § 122 Trestného zákona
§ 10 ods, 2 zákona č. 211/2000 Z.z.
§ 11 zákona č. 211/2000 Z.z.
§ 12 Občianskeho zákonníka, zákon č. 52/1998 Z.z. o ochrane osobných údajov v informačných systémoch.
( § 5, ods. 1 zákona č. 211/2000 Z.z.
§ 19, ods.2 zákona č. 211/2000 Z.z.
Príloha č. 5 bude doplnená po prijatí všeobecne záväzného právneho predpisu, ktorý vydá MF SR

References: § 17
 § 122

§ 10

§ 11

§ 12
 § 5

§ 19